Sumpuh bulan

Sumpuh bulan atau sumpuh kering dengan nama saintifik Aglaonema simplex merupakan sejenis tumbuhan herba renek yang sering diletakkan di dalam akuarium. Tumbuhan ini adalah tumbuhan hutan hujan tempatan di barat Indochina, Sumatera, Semenanjung Malaysia, Singapura, Filipina, Borneo, Jawa dan Sulawesi.

Penamaan 
Tumbuhan ini turut dipanggil penggeheh, penggahir, penggeli dan sagut dalam bahasa Melayu manakala Malayan sword, Borneo sword dan Chinagreen dalam bahasa Inggeris, wetune dalam bahasa Jawa, serta cháng qīng cū lē căo (常青粗肋草) dalam bahasa Cina.

Penerangan 

Sumpuh bulan adalah tumbuhan herba berbatang lurus yang tumbuh mencapai 15-150 cm. Daun tumbuhan ini mempunyai bentuk yang runcing atau membujur telur di hujung, berwarna hijau pekat dengan lapisan berlilin di bahagian atas daun. Tangkai daunnya pula bersambung pada batang membentuk pelepah. Ukuran dari tangkai ke hujung daun ini adalah dalam 1.9-25 cm.

Bunganya pula berukuran sekitar 2.3–6.5 cm panjang. Bunga jantan dan betina ini terletak pada paras berlainan dalam centong atau seludang bunga. Seludang bunga tersebut berwarna seakan-akan hijau cerah atau keputihan dengan bentuk runcing menyamai daun. Buahnya bergugus pada tangkai dan berwarna merah jingga ketika masak. Bunga Aglaonema simplex biasanya akan didebungakan oleh serangga manakala buahya pula dipencarkan oleh burung dan mamalia.

Manfaat 
Pokok sumpuh bulan berguna selaku tanaman hiasan di kawasan rumah dan akuarium serta bahan peredaan dalam bidang perubatan tradsional.

Pautan luar 
 Plant species in the Taman Sari, Rimbun Dahan.
 Species: Aglaonema simplex (Blume) Blume, Global Biodiversity Information Facility.

Sumpuh Bulan
Pokok

Rujukan